Diari Oficial de la Generalitat Valenciana


Sumari del DOGV 5963, del 26-02-2009 (2009/2035)

Bases específiques que han de regir les convocatòries dels processos de selecció de les places de tècnic de gestió d'administració general incloses en l'oferta d'ocupació pública.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   5963

Data del DOGV
:   26-02-2009

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2009/2035


Data del document
:   10-02-2009

Organisme emissor
:   Ajuntament de Tavernes de la Valldigna

Tipus de document
:   Convocatòria

Descriptors 

:   * Tavernes de la Valldigna
    * administració local
    * concurs administratiu

Bases específiques que han de regir les convocatòries dels processos de selecció de les places de tècnic de gestió d'administració general incloses en l'oferta d'ocupació pública. [2009/2035]  
Mitjançant el present anunci, es posa en coneixement de tots els interessats, que pel Decret de la Regidoria Delegació d'Administració General, Personal, Seguretat Ciutadana, Educació i Esports, de data 10 de febrer de 2009, s'han aprovat les bases que literalment es transcriuen a continuació:  
Primera. Objecte  
Les presents bases tenen per objecte desenvolupar les previsions fetes a les bases generals que han de regir les convocatòries de les proves selectives per a la selecció de les places incloses en les distintes ofertes d'ocupació pública de l'Ajuntament de Tavernes de la Valldigna.  
Principalment, aquestes bases específiques, tenen per objecte regir el procés de selecció de les places de tècnic de gestió d'administració general incloses en l'oferta d'ocupació pública de l'Ajuntament, les quals es detallen a continuació:   
Denominació: tècnic de gestió d'administració general.  
Naturalesa: funcionari.  
Grup: equiparat al grup B (art. 25 Llei 30/1984) o grup A2 (art. 76 Llei 7/2007 (EBEP)).  
Escala: administració general.  
Subescala: gestió.  
Classe: -   
Categoria: -  
Nombre de vacants: una.  
Torn: promoció interna.  
Procediment de selecció: concurs oposició.  
En el supòsit de no procedir a cobrir la vacant mitjançant el torn de promoció interna, quedarà anul·lada automàticament la present convocatòria, es procedirà immediatament a cobrir-la mitjançant el torn lliure, i si fa el cas, mitjançant el procediment extraordinari de consolidació d'ocupació temporal, per la qual cosa, donat aquest cas l'Ajuntament procedirà a aprovar les corresponents bases que regulen el procés selectiu i tindrà en compte els criteris generals aprovats mitjançant la negociació prèvia que s'ha dut a terme amb els representants sindicals. D'igual forma procedirà l'Ajuntament en el cas que es produesquen noves vacants, fins la finalització del procés selectiu, per increment de places de les mateixes característiques.  
Segona. Legislació aplicable  
En tot allò no previst en les bases, es d'aplicació el que s'estableix a les bases generals que han de regir les convocatòries de les proves selectives per a la selecció de les places incloses en les distintes ofertes d'ocupació pública de l'Ajuntament de Tavernes de la Valldigna, així com el que estableixen les disposicions esmentades a les dites bases generals.  
Tercera. Requisits dels aspirants  
Els aspirants han de tenir els següents requisits:  
- Haver prestat serveis efectius, com administratiu d'administració general durant cinc anys, dels quals, dos anys, com a mínim, han de ser com a funcionari de carrera en propietat integrats en l'escala d'administració general, subescala administrativa de l'Ajuntament de Tavernes de la Valldigna.   
- Estar en possessió del títol de diplomat universitari o equivalent o haver complit les condicions per a obtindre'l en la data en què acabe el termini de presentació d'instàncies. En tot cas, l'equivalència haurà de ser aportada per l'aspirant mitjançant un certificat expedit a este efecte per l'administració competent en cada cas.  
- Tenir la nacionalitat espanyola, sense perjudici del que s'estableix a l'article 57 de la Llei 7/2007, de 12 d'abril, per la qual s'aprova l'Estatut Bàsic de l'Empletat Públic.  
En el termini de presentació de documents, l'aspirant estranger caldrà que aporte específicament:  
- Els títols homologats.  
- Fotocòpia compulsada del passaport en vigor.  
- Fotocòpia compulsada, si fa el cas, del permís de treball en vigor.  
- No patir malaltia, ni estar afectat per limitació física o psíquica incompatible amb l'exercici de les funcions pròpies de les places convocades, o que les impossibilite.  
- No haver estat separat, mitjançant expedient disciplinari, del servei de cap administració pública, ni estar inhabilitat per a l'exercici de les funcions públiques.  
Quarta. Pagament dels drets d'examen  
Qui vulga participar en les corresponents proves d'accés, haurà de sol·licitar-ho mitjançant la instància corresponent, a la qual adjuntarà el justificant acreditatiu d'haver efectuat el pagament dels drets d'examen, tot això de conformitat amb l'ordenança fiscal reguladora de la taxa per a la realització de proves selectives d'accés a la funció pública.  
Quinta. Proves selectives  
El procés selectiu constarà de dues fases: oposició i concurs.   
A) Oposició.  
La fase d'oposició serà prèvia a la valoració de la fase de concurs.  
Els exercicis de la fase d'oposició son els següents:  
Primer exercici (teoricopràctic): de caràcter obligatori i eliminatori.   
Aquest exercici consistirà en la superació de 2 proves, una de caràcter teòric i l'altra de caràcter pràctic.  
La puntuació màxima a obtenir en aquest exercici serà de 35 punts, essent necessari per a superar-lo una puntuació igual o superior a 17,5 punts així com haver optés la puntuació mínima per a superar cadascuna de les proves en que consisteix l'exercici.  
1.1. Prova teòrica: obligatòria i eliminatòria. Prova tipus test.  
Consistirà en la realització d'una prova de coneixements referida als continguts del programa temari de les presents bases, a través d'un qüestionari de 65 preguntes.   
El temps de duració de la prova serà determinada pel Tribunal immediatament abans de començar la prova segons la dificultat dels supòsits plantejats.  
Les respostes incorrectes penalitzaran: a raó del valor de 3 respostes incorrectes descomptaran el valor d'una resposta correcta o la proporció que corresponga.  
La qualificació d'aquesta prova serà de 0 a 15 punts, i caldrà obtenir-ne un mínim de 6,00 punts per tal de superar-la. Si no es supera aquesta prova no es podrà realitzar la prova pràctica d'aquest exercici.  
1.2. Prova pràctica: obligatòria i eliminatòria.  
Consistirà en resoldre per escrit, dos supòsits pràctics que plantejarà el tribunal immediatament abans del començament de la prova, relatius a les tasques pròpies de la plaça que es convoca.  
En el cas de resoldre per escrit algun dels supòsits, s'utilitzarà el ordinador i els programes d'ofimàtica que siguen necessaris. En eixe cas, no es valorarà cap prova si no està resolta en suport informàtic.  
Si així ho estima lliurement el tribunal qualificador a la vista de les característiques de la prova proposada, els aspirants podran servir-se dels textos legals, comentaris doctrinals o llibres de consulta o altres publicacions que puguen utilitzar normalment en el seu treball.   
Esta prova serà avaluada entre 0 i 20 punts, i seran eliminats els aspirants que no obtinguen una puntuació mínima de 8,00 punts.  
Segon exercici (valencià): de caràcter obligatori i no eliminatori.  
Consistirà en la valoració pel tribunal dels coneixements de valencià dels aspirants, relacionats amb les funcions pròpies de la plaça convocada.  
La duració serà establida pel tribunal en vista de la dificultat de l'exercici proposat; la dificultat s'adequarà a la categoria i nivell del perfil lingüístic de la plaça que es convoca.  
Les proves es realitzaran orals o escrites, amb major o menor dificultat a proposta del cap del Departament de Promoció Lingüística atentent als criteris lingüístics establerts en la RLT.  
Els exercicis escrits de redacció es valoraran mitjançant els següents criteris:  
Valoració gramatical (crèdit de punts: 3,75)   
- Descomptaran 0,125 punts: errors en accents, dièresis, apostrofacions, contraccions, majúscules, errors de puntuació greus (que afecten la comprensió) o repetitius, etc.  
- Descomptaran 0,165 punts: Faltes d'ortografia (excepte les valorades en l'apartat anterior), de morfosintaxi i de lèxic.  
- Com que hi ha limitació de text, la repetició d'un error comptarà tantes voltes com s'haja produït.  
Adequació (crèdit de punts: 1,25)  
- Es valorarà que la redacció s'ajuste al que es demana.  
- Es valoraran els recursos lingüístics emprats.  
- Si en la primera part es perden tots els crèdits, la segona no es valorarà.  
- Es penalitzarà superar el màxim de paraules escrites. Es descomptaran 0,01 punts per cada paraula que supere el màxim establert.  
Este exercici es qualificarà de 0 a 5 punts.  
B) Concurs  
Una vegada acabada la fase d'oposició, tindrà lloc la valoració de la fase de concurs, entre aquells aspirants, que hagen superat la fase d'oposició.  
Els mèrits que es valoren en la fase de concurs són els següents:   
a) Antiguitat: temps de prestació de serveis professionals com a funcionari o contractat laboral en qualsevol administració pública en qualsevol categoria.  
b) Experiència en el lloc d'origen: S'entén per aquesta la prestació de serveis professionals com a funcionari o contractat laboral de la categoria i denominació des se la qual es participa en el procés selectiu.  
c) Experiència en llocs superiors als de la plaça des de la que es promociona: temps de prestació de serveis en places superior categoria a la categoria des de la que es promociona, siga com a interí, comissió de serveis, millora d'ocupació o qualsevol altra forma de provisió.  
d) Participació en altres proves selectives a places a les que es promociona: per la superació de tot o part de processos selectius anteriors, siga en propietat o per a formació d'una borsa de treball de places de la mateixa categoria i naturalesa a la convocada.  
e) Titulacions complementàries: es valorarà estar en possessió de les titulacions que s'indiquen seguidament.  
f) Coneixements de valencià: únicament seran avaluables els certificats expedits per la Junta Qualificadora de Coneixements de Valencià.  
g) Altres mèrits: les labors prestades i el seu historial en qualsevol agrupació de protecció civil.  
h) Cursos: es valorarà l'assistència i/o aprofitament a cursos amb certificat acreditatiu exprés, sempre que tinguen una relació estreta amb les activitats, coneixements i/o experiència pròpies de la plaça convocada, i estiga reflectida de manera expressa la seua duració en hores lectives.  
\* \* \* \* \*  
  
Acreditacions: per a la valoració dels mèrits referits hauran d'acreditar-se en la forma que a continuació es detalla:   
Els apartats a) antiguitat; b) experiència en el lloc d'origen, i c) experiència en llocs superiors als de la de la plaça des de la que es promociona, s'acreditarà mitjançant certificat expedit per l'òrgan competent de l'administració on s'hagen prestat els serveis, que es detallarà per mesos complets de serveis prestats.  
d) Participació en altres proves selectives a places a les que es promociona: mitjançant un certificat expedit per l'òrgan competent de l'administració en el qual es farà constar el detall de l'apartat de les bases que regulen els exercicis de la convocatòria, i si fa el cas, el concurs de mèrits, proves selectives realitzades per l'aspirant i puntuació en cada exercici realitzat, així com la naturalesa de les proves selectives per tal d'acreditar si es tracta de proves selectives per a la provisió en propietat o contractació laboral indefinida, o si pel contrari es tracta de proves selectives per tal de formar borses de treball.  
e) Titulacions complementàries: mitjançant l'original o còpia degudament compulsada del títol expedit per l'autoritat competent.   
f) Coneixements de valencià: Mitjançant l'original o còpia degudament compulsada del títol expedit per la Junta Qualificadora de Coneixements de Valencià o, si fa el cas, original o còpia compulsada del títol equivalent, sempre que per part de l'aspirant s'acredite l'equivalència per organisme competent.  
g) Altres mèrits: mitjançant certificat de mèrits on s'acrediten les labors prestades i el seu historial en l'agrupació local, expedit per l'alcalde president, o regidor delegat en matèria de protecció civil.  
h) Cursos: la realització de cursos s'acreditarà a través de certificats o diplomes, i es valorarà únicament si van ser organitzats o convocats per universitats, instituts o escoles oficials de formació de funcionaris, i altres entitats o centres docents públics o privats dels previstos en la Llei Orgànica 8/1985, de 13 de juliol, reguladora del Dret a l'Educació, quan hagen sigut homologats pels instituts o escoles oficials de formació de funcionaris o per la universitat. No es podran valorar ni es tindran en compte aquells cursos en què no s'indique la duració en hores lectives.  
Sexta. Programa de temes  
Matèries genèriques  
Tema 1. La Constitució: concepte significat i classes. La Constitució espanyola. Estructura i contingut essencial.   
Tema 2. La llei. Concepte i caràcters. Les lleis estatals. Lleis ordinàries i orgàniques. Normes de govern amb força de llei. Els tractats internacionals com a norma de dret intern. Lleis estatals i autonòmiques. El reglament. La potestat reglamentària. Formació i fonament. Distinció de figures afins. Les relacions entre la llei i el reglament.  
Tema 3. La Corona en la Constitució espanyola. Les funcions del rei. El referèndum.  
Tema 4. El poder legislatiu. Les Corts Generals. Composició, elecció i dissolució. Atribucions. Òrgans de control.   
Tema 5. El poder executiu. El govern en el sistema constitucional espanyol. La designació i la remoció del president del govern. Les funcions del president del govern. L'administració general de l'estat. La llei d'organització i funcionament de l'administració general de l'estat: estructura i contingut esencial. L'administració perifèrica.  
Tema 6. El poder judicial. Regulació constitucional de la justícia. El tribunal constitucional. Organització, composició i funcions.   
Tema 7. Els drets i deures fonamentals, les llibertats públiques i els principis rectors de la política social i econòmica en la Constitució espanyola. La protecció i suspensió dels drets fonamentals de la personal. El recurs d'empara.  
Tema 8. L'organització territorial de l'estat en la Constitució. Les comunitats autònomes. La Comunitat Autònoma Valenciana. El seu Estatut d'Autonomia: estructura i contingut essencial. Institucions d'autogovern. Competències autonòmiques. L'administració local en l'Estatut.   
Tema 9. L'administració pública: concepte. El dret administratiu: concepte. El principi de legalitat. Les fonts del dret administratiu. La relació juridicoadministrativa. Les persones juridicopúbliques. Classes. Capacitat de les persones públiques.  
Tema 10. L'administrat: concepte i classes. La capacitat dels administrats i les seues causes modificatives. Drets subjectius i interessos legítims dels administrats.  
Tema 11. L'acte administratiu: Concepte. Elements. Classes. Requisits: motivació i forma. L'eficàcia dels actes administratius. Executivitat. La notificació: contingut, termini i pràctica. La notificació defectuosa. La publicació. La demora i retroactivitat de l'eficàcia. La invalidesa de l'acte administratiu. Supòsits de nul·litat de ple dret i anul·labilitat. El principi de conservació de l'acte administratiu. La revisió d'actes i disposicions per la mateixa Administració: supòsits. La revocació dels actes. La rectificació d'errors materials de fet.  
Tema 12. El procediment administratiu. Concepte, fins, classes. Disposicions generals sobre els procediments administratius i normes reguladores dels distints procediments. Iniciació del procediment: classes, esmena i millora de sol·licituds. Presentació de sol·licituds, escrits i comunicacions. Els registres administratius. Termes i terminis: còmput, ampliació i tramitació d'urgència. Ordenació. Instrucció: intervenció dels interessats, prova i informes.  
Tema 13. Acabament del procediment. L'obligació de resoldre. Contingut de la resolució expressa: principis de congruència i de no agreujament de la situació inicial. La terminació convencional. La falta de resolució expressa: el règim del silenci administratiu. El desistiment i la renúncia. La caducitat. La coacció administrativa: el principi d'autotutela executiva. L'execució forçosa dels actes administratius. Els seus mitjans i principis d'utilització. La coacció administrativa directa. La via de fet.  
Tema 14. Els recursos administratius: principis generals. Actes susceptibles de recurs administratiu. Regles generals de tramitació dels recursos administratius. Procediments substitutius dels recursos administratius: conciliació, mediació i arbitratge. Classes de recursos administratius. Les reclamacions administratives prèvies a l'exercici d'accions civils i laborals  
Tema 15. La jurisdicció contenciosa administrativa. Naturalesa, extensió i límits. Òrgans i competències en l'orde jurisdiccional contenciós administratiu.  
Tema 16. Règim jurídic bàsic dels contractes del sector públic. Classes de contractes. Requisits dels contractes. La selecció del contractista, actuacions prèvies a la contractació. Procediments, formes i criteris d'adjudicació. Garanties. La formalització del contracte. Execució i modificació dels contractes administratius. Les prerrogatives de l'administració. La revisió de preus. La invalidesa dels contractes administratius. La resolució dels contractes administratius. Causes, modalitats i efectes.  
Tema 17. L'expropiació forçosa: concepte i naturalesa. Els subjectes de la potestat expropiatòria: expropiant, beneficiari i expropiat. L'objecte de l'expropiació. La causa de l'expropiació, procediment expropiatori general. La declaració d'utilitat pública o interés general. La declaració de necessitat de l'ocupació. El just preu. El pagament. La declaració d'urgència de l'ocupació dels béns afectats per l'expropiació. Garanties jurisdiccionals. La reversió del bé expropiatori.   
Tema 18. La responsabilitat de les administracions públiques. Pressupostos. Efectivitat de la reparació. Els procediments de responsabilitat patrimonial. La responsabilitat de les autoritats i personal al servici de les administracions públiques.  
Tema 19. Formes d'activitat administrativa. L'activitat de policia: l'autorització administrativa. Activitat de foment: consideració especial de les subvencions. La potestat sancionadora: concepte i significat. El dret sancionador. Principis. Les sancions administratives. Concepte, naturalesa i classes. Procediment sancionador.  
Tema 20. L'activitat administrativa de prestació de servicis. El servici públic. Concepte. Els modes de gestió dels servicis públics. La forma de gestió directa. La concessió. Concepte, naturalesa i classes. Elements. Potestats de l'administració. Drets i deures del concessionari. El concessionari i els usuaris. Modes d'extinció de la concessió. El concert. L'empresa mixta i la gestió interessada. El consorci.  
Tema 21. El domini públic. Concepte i naturalesa. Elements. Subjecte, objecte i destí. Règim jurídic del domini públic, ús i utilització. El patrimoni privat de les administracions públiques. Règim jurídic. Potestats de l'administració i règim d'adquisició, ús i alienació. Dominis públics especials. Aspectes fonamentals.  
Matèries específiques  
Tema 22. L'administració local en la Constitució de 1978. El principi d'autonomia: el seu significat i abast. La Carta Europea de l'Autonomia Local.  
Tema 23. La potestat reglamentària de les entitats locals. Òrgans titulars, reglaments i ordenances. Procediment d'elaboració i aprovació. El reglament organitzatiu. Els bans. Publicació de les normes locals, impugnació.  
Tema 24. Les eleccions locals. Electors i elegibles. El procediment electoral. Pèrdua de la condició de membre de la corporació.   
Tema 25. El municipi: concepte i elements. El territori municipal. Alteració de termes municipals. Organització territorial del municipi.  
Tema 26. La població municipal: classificació. L'empadronament. Drets dels veïns. Drets dels estrangers. La participació veïnal.  
Tema 27. Organització dels municipis de règim comú: els òrgans col·legiats: el ple, la Junta de govern local. Òrgans complementaris.   
Tema 28. Organització dels municipis de règim comú: els òrgans unipersonals. L'alcalde. Atribucions. Els tinents d'alcalde. Règim jurídic de l'activitat de l'alcalde, recursos i responsabilitat. L'estatut dels membres de les entitats locals.  
Tema 29. L'Ajuntament en Ple: composició i atribucions.   
Tema 30. La Junta de govern local: composició, nomenaments i atribucions. Les comissions informatives. La Comissió Especial de Comptes  
Tema 31. Les competències del municipi. El sistema d'atribució de competències. Les competències delegades: règim de la delegació.  
Tema 32. Règim de sessions i acords de les corporacions locals. Normes reguladores. Les sessions. Les seues classes, requisits i procediment de constitució i celebració. Els acords de les corporacions locals: classes i formes d'acords. Sistema de votació i còmput de majories. Informes del secretari i de l'interventor, actes i certificats. Moció de censura i qüestió de confiança.  
Tema 33. Règim d'impugnació i suspensió dels actes i acords locals en cas de conflicte amb l'administració de l'estat i comunitats autònomes. La impugnació per les corporacions locals de disposicions i actes d'altres administracions públiques que lesionen la seua autonomia.  
Tema 34. Els contractes en les administracions locals: principis generals i especialitats en relació amb el règim general de la contractació de les administracions públiques. Les atribucions dels òrgans de les corporacions locals en matèria de contractació.   
Tema 35. Intervenció dels ens locals en l'activitat privada: Mitjans d'intervenció. Règim jurídic de les llicències. El servici públic en l'esfera local. Modes de gestió dels servicis públics locals. La municipalització de servicis.  
Tema 36. La funció pública local. Normativa bàsica estatal. L'accés a la funció pública: principis reguladors. Requisits. Sistemes selectius. L'extinció de la condició d'empleat públic. El règim de provisió de llocs de treball: sistemes de provisió. Les situacions administratives dels funcionaris locals.  
Tema 37. Els funcionaris d'administració local amb habilitació de caràcter estatal. Peculiaritats del seu règim jurídic. Funcionaris propis de les corporacions locals. Classes. Drets i deures dels funcionaris locals. Carrera administrativa i retribucions. Règim disciplinari dels funcionaris locals. El personal contractat en règim de dret laboral. Règim jurídic. El personal eventual. El personal directiu.  
Tema 38. Els recursos de les hisendes locals. Imposició i ordenació dels tributs locals. Les ordenances fiscals: contingut i procediment d'elaboració. La revisió en via administrativa dels actes de gestió dictats en matèria d'hisendes locals.  
Tema 39. Ingressos locals no impositius. Ingressos de dret privat. Subvencions i altres ingressos de dret públic. Les tarifes dels servicis públics.  
Tema 40. Taxes. Els preus públics. Les contribucions especials.   
Tema 41. L'impost sobre béns immobles. Naturalesa. Fet imposable. Subjecte passiu. Exempcions i bonificacions. Base imposable: el valor cadastral. Base liquidable. Quota, meritació i període impositiu. L'impost sobre activitats econòmiques. Naturalesa. Fet imposable. Subjecte passiu. Exempcions. Quota: les tarifes. Meritació i període impositiu. L'impost sobre vehicles de tracció mecanitza. L'impost sobre construccions, instal·lacions i obres. L'impost sobre l'increment de valor dels terrenys de naturalesa urbana.  
Tema 42. El crèdit local. Operacions de crèdit: límits i requisits. Altres fonts de finançament extraordinari.  
Tema 43. El pressupost general de les Entitats Locals: principis, integració i documents que consten. Procés d'aprovació. Execució i liquidació del pressupost.  
Tema 44. Principis generals d'execució del pressupost. Crèdits extraordinaris i suplements de crèdit. Transferències de crèdit. Liquidació del pressupost. Romanents de crèdit, el resultat pressupostari i el romanent de tresoreria.  
Tema 45. La comptabilitat dels Ens Locals i els seus ens dependents.  
Tema 46. Autorització de despeses i ordenació de pagaments. Programa d'inversions.   
Tema 47. El control i intervenció de les activitat economicofinancera de les entitats locals i els seus ens dependents. Comptes. Subjecció al règim de comptabilitat pública. Tancament de l'exercici econòmic. Censura de comptes. La gestió recaptatòria dels ens locals.  
Tema 48. El marc constitucional de l'urbanisme. Competències urbanístiques de l'Estat, de les comunitats autònomes i de les entitats locals.   
Tema 49. Règim urbanístic de la propietat del sòl: normes bàsiques. Règim jurídic bàsic en la legislació estatal.   
Tema 50. Règim del sòl urbà en la legislació estatal: drets i deures dels propietaris. Actuacions de transformació urbanística: drets i deures dels propietaris.   
Tema 51. Ordenació estructural i ordenació detallada en la legislació valenciana. El pla general: objecte, determinacions i documentació. Planejament de desenrotllament: classes. El pla parcial. El pla de reforma interior. Pla parcial o de reforma interior de millora. Els plans especials: classes.  
Tema 52. Elaboració i tramitació dels plans: procediment d'aprovació definitiva autonòmica i d'aprovació definitiva municipal. Competència per a la seua aprovació. Publicació, vigència i efectes dels plans. La modificació i revisió dels plans.   
Tema 53. El programa per al desenrotllament d'actuacions integrades: naturalesa jurídica; funció; objecte; objectius imprescindibles i complementaris; documentació: alternativa tècnica i proposició juridiceconòmica. L'agent urbanitzador: concepte; obligacions i responsabilitats; garanties; relacions amb els propietaris; relacions amb l'administració. Tramitació i aprovació. Execució i resolució del programa.  
Tema 54. Conceptes fonamentals del règim urbanístic del sòl: aprofitament objectiu, subjectiu i tipus. L'excedent d'aprofitament. Adquisició de l'excedent d'aprofitament: transferències d'aprofitament i compensacions monetàries substitutives. Reserves d'aprofitament. Àrees de repartiment. Unitats d'execució.  
Tema 55. Execució del planejament: règims. Actuacions integrades: concepte; supòsits d'aplicació; formes de gestió: directa i indirecta. Les càrregues d'urbanització. La retribució de l'urbanitzador: en parcel·les edificables o en metàl·lic.   
Tema 56. La reparcel·lació forçosa: regles d'adjudicació de parcel·les. Supòsits d'execució per mitjà d'expropiació. Les quotes d'urbanització: la seua recaptació. El cànon d'urbanització. Actuacions aïllades: Requisits per a l'edificació de solars; programes per al desenrotllament d'actuacions aïllades.  
Tema 57. Expropiacions urbanístiques: peculiaritats. Supòsits de reversió. Supòsits indemnizatoris.  
Tema 58. Intervenció administrativa en l'edificació i ús del sòl. La llicència urbanística: naturalesa, actes subjectes i règim jurídic. Règim de la declaració de ruïna. Les ordenes d'execució.   
Tema 59. Protecció de la legalitat urbanística. Competències en l'exercici de la inspecció urbanística. Restauració de la legalitat urbanística. Infraccions i sancions urbanístiques. Òrgans competents per a la seua imposició. Persones responsables. Regles per a l'aplicació de les sancions. Prescripcions. L'acció pública en matèria urbanística. La tutela a través dels tribunals ordinaris. Les llicències ambientals en la Llei 2/2006, de la Generalitat Valenciana, de Prevenció de la Contaminació i Qualitat Ambiental. Supòsits. Tramitació. Resolució.  
Tema 60. L'organització municipal de l'Ajuntament de Tavernes de la Valldigna. L'organigrama dels seus òrgans unipersonals i col·legiats. El Reglament d'Actuació Preferencial del Valencià en l'Ajuntament de Tavernes de la Valldigna. El Reglament Orgànic Municipal. Protecció de dades de caràcter personal: disposicions generals, principis de la protecció de dades, drets de les persones, fitxers de titularitat pública.  
Tavernes de la Valldigna, 10 de febrer de 2009.- El cap de l'Activitat 04 de Recursos Humans i Gestió de Personal: Valentín Vercher Manclús.